JohanHeinsen/ENO huggingface dataset:
Lolland-Falsters Stifts-Tidende, 1844-04-27
J Rusland har man imidlertid opfundet en anden Maade at omvende Drankere paa, som vi vel ikke ville anbefale til Efterligning, men som dog synes os at være meget charakteristisk. Cuurmethoden er følgende: Drukkenholdten bliver indespærret og faaer efter Behag en Qvantitet Brændeviin, blandet med to Trediedeele Vand, ligeledes saameget af Kaffe, Viin og Øl, som han vil, men Alt blandet med en Trediedeel Brændeviin. Alle Næringsmidler, som gives ham, Brød, Kjød o. s. v. ere tilberedte med Brændeviin. Han befinder sig følgelig stedse i en beruset Tilstand. Paa den femte Dag faaer han en uovervindelig Modbydelighed for den Drik, der bydes ham i alle Skikkelser; han beder indstændig om anden Næring; men han erholder den ikke, førend det er blevet ham aldeles umuligt at faae meere ned af Brændeviins kosten. Han er da fuldkommen heldbredet for Drukkenskab, og blot Synet af Brændeviin er istand til at faae ham til at kaste op. - Curen er russisk; men vilde under de nuværende Forhold vistnok ogsaa være den probateste i Danmark.
Lolland-Falsters Stifts-Tidende, 1844-04-27
Kjøbenhavns Politiret har nylig paakiendt en Sag, der indeholder et nyt Beviis paa, med hvor stor Jver, vi kunne fristes til at tilføie, med hvormegen Smaalighed formeentlige Laugsrettigheder ved given Leilighed gjøres gjældende. For at have solgt nogle enkelte, af ham med sit Skib hertil hjembragte Flasker Salep, blev nemlig Skibscapitain Warming under ovennævnte Sag indklaget for uberettiget Næringsbrug af Oldermanden for Urtekræmmerlauget, Hr. Schaldemose. Retten har imidlertid frifundet Jndklagede for det klagende Laugs Tiltale, idet den er kommen til det Resultat, at der ifølge den bestaaende Lovgivning Jntet er til Hinder for, at Skippere af deres hjembragte Føring frit kunne sælge i mindre Partier baade underhaanden og, om de ville, ved Auction. (Fædrel.) Overeensstemmende med Pl. 31te August 1813 § 3 er der i denne Tid nedsat en Tugthuusret, bestaaende af Dhrr. Landsoverretsassessorer Alberg, og Gudenrath samt Actuarius Politiassistent, Gotsche, der har at paakiende en bekjendt Forbryder, nemlig den saakaldte Jldebrandsdreng, O. Skandsgaards Forhold ved at være udbrudt af Straffeanstaltens Sygestue. Nysnævnte Fange har ikke blot, skjøndt han dengang var Patient, om Natten begaaet Udbrud, men skal ogsaa - saavidt vi have erfaret, umiddelbart derefter have forfærdiget falske Penge. (Fædrel.)
Lolland-Falsters Stifts-Tidende, 1844-04-27
Aalb. Av. vil fra Kjøbenhavn vide, at Keiseren af Rusland slet ikke skal have paatænkt nogen Reise iaar til den danske Hovedstad.
Lolland-Falsters Stifts-Tidende, 1844-04-27
Universitets=Boghandler Høst har tilkjøbt sig Oplagene af samtlige Oehlenschlägers Forlags skrifter, og har for at lette Publicum Anskaffelsen af denne Digters Arbeider, indtil videre nedsat Priserne til omtrent det Halve. Vi ere overbeviste om, at denne fra Forlæggerens Side betydelige Entreprise ikke vil vise sig uden gode Følger; thi Oehlenschlägers Værker ville nu kunne blive, hvad de alt længst burde have været, en almin(Berl. Tid.) delig Folkelæsning.
Lolland-Falsters Stifts-Tidende, 1844-04-27
Efter endt Forestilling paa Hoftheatret d. 18ds. om Aftenen forefaldt sammesteds en ret romantisk Scene, der gav Anledning til en almindelig Tumult blandt det endnu talrigt tilstedeværende Publicum, fordi man ikke kjendte Aarsagens rette Sammenhæng. Da man imidlertid saae Politiet trække af med et ungt, smukt og velklædt Fruentimmer, beroligede man sig snart. Hun havde under Forestillingen været tilstede i anden Etage, og allerede der vakt Opmærksomhed ved sit urolige Væsen; men strax efter Forestillingen, var hun, maskeret, (dog uden andre fordægtige Midler) trængt ind, først i Hofdamelogen, og dernæst i flere andre af de fornemste Loger, som om hun forgiæves søgte Nogen, hvorefter hun endog skal have gjort Forsøg paa at trænge sig igjennem det kgl. Følge, da dette med Hs. Maj. Kongen forlod sin Plads. Her var det hun blev anholdt, demaskeret og ført til et afsides Værelse for at underkastes et foreløbigt Forhør. Hvad dette har ført til eller hvad den unge Dames videre Skjæbne er bleven, have vi endnu ikke kunne erfare.
Lolland-Falsters Stifts-Tidende, 1844-04-27
(Kbhpst.) "Berl. Tid fortæller, at det var en Tjenestepige, som, da intet Mistænkeligt opdagedes, strax blev sat paa fri Fod.
Lolland-Falsters Stifts-Tidende, 1844-04-27
Landsoverretten i Viborg har stadfæstet en ved Horns Herreds Ret afsagt Dom, ifølge hvilken Prop. Rosborg til Knivholt er idømt Voldsbøder med trende Gange 40 Lod Sølv, fordi han, midt i Vinteren, har ladet Vinduer og Døre bortføre af et Huus, som beboedes af en Huusmand med hans Familie, der havde det i Fæste eller Leie efter mundtlig Overeenskomst, samt for en hos Huusmanden, ulovligen afholdt Udkastelsesforretning at betale i Erstatning saameget, som uvillige af Retten udmeldte Mænd finde passende, dog ikke over 300 Rbd.
Lolland-Falsters Stifts-Tidende, 1844-04-27
Corsaren" for i Fredags begynder med en Kæmpevise om Borgmester Ussing, hvoraf der hidsættes de tre første Vers: Hr. Ussing kasted Runer udi "Dagen", Saa Rostock aldrig havde for seet Magen; Til Trykkefriheds Fanen, Saa drabelig han svor,
Lolland-Falsters Stifts-Tidende, 1844-04-27
At for de danske Stænder Han blev Tambourmajor. Diærve Slag, naar ham svigted Ordet, Diærve Slag slog han da i Bordet, Diærve Slag. Han Trommen slog, hvor gamle Konger boede, Saa Grever og Baroner paa ham gloede. Men Folket kjøber henrykt Til ham en Guld=Pokal; For dyrt jo ei kan vædes En Hals saa liberal. Djærve Ord vil han aldrig miste, Diærve Ord, saa hvert Baand skal briste - Diærve Ord. Hr. Ussing sidder lange Vinternætter, Og grunder, mens Pocalen tidt han letter. Da blev hans Sind omtaaget, En Diævel i ham foer, Da Rusen var forbi, han Opfandt "det seige Ord. Seige Ord – Ord af Vidskelæder, Seige Ord, som passe alle Steder. Seige Ord.
Lolland-Falsters Stifts-Tidende, 1844-04-27
Af Efterretninger som vedkomme andre europæiske Lande, meddele vi Følgende: J Jtalien vedbliver det at gjære. Nylig - hedder det i en Skrivelse fra Wien - skal en høi østerrigsk Søofficiers Neven, Baron P., have efterlignet Baron Bandieras Sønners Exempel og forenet sig med det unge Jtalien. Nogle italienske Batailloner, som laae i Garnison i Mailand, ere hurtig bortsendte fra denne By og erstattede ved Andre. En rask Jntervention i Kirkestaten, hvis det der skulde komme til noget Udbrud, ligger ikke udenfor Sandsynlighedens Grændser, selv under Risico af en fransk Mod-Demonstration." Noget Lignende yttres i en Skrivelse fra Frankfurt, hvor der og tales om betydelige Bevægelser blandt de østerrigske Tropper i Øvreitalien og tilstødende tydske Lande, samt om Muligheden af at de Franske paa deres Side vilde besætte Civita Vecchia. – Fra Spanien meldes, at Cortes neppe meere ville indkaldes, men ganske opløses og de nye Cortes ikke samles, før i Slutningen af Aaret. Jmidlertid vil der blive regjeret ved Decreter og paa alle mulige Maader arbeidet paa at befæste Regjeringen. Gaceta af 11te publicerer den nye Presselov. Den bestaar af 207 Artikler og ligner meget de franske Septemberlove. – Fra Portugal berettes, at Fæstningen Almeida, der, som bekjendt, er besat af Jnsurgenterne, endnu bestandig beleires og beskydes af Regjeringens Tropper. De Beleirede kan ikke besvare Jlden, da de ingen Kanoner har, men endda holder Fæstningen sig. – Fra England hedder det, at det er Regjeringens Hensigt ikke at berøve O'Connel og hans Venner Friheden, saalænge deres Sag ikke er endelig afgjort.
Lolland-Falsters Stifts-Tidende, 1844-04-27
Blandinger. En Bramin befinder sig for Tiden paa en Pilegrimreise, som vist aldrig har havt sin Lige. Han vil nemlig drage igiennem hele Halvøen paa denne Side Ganges indtil Forbjerget Komorin, og han reiser paa den Maade, at han ruller sig hen ad Jorden. Han vælter sig fra By til By, og gjør Afstikkere til hver Helligdom paa begge Sider af Veien. Hans Udgangspunct var Benares, og han har nu saaledes trillet sig henad Jorden paa niende Aar. Ved Daggry hyller han sig i tykke Tæpper, for ei at saare sig paa den ofte stenige Grund, og naar han har naaet sit Maal for den Dag, gaaer han i Templet, for at forrette sin Andagt, og tilbringer den øvrige Tid indtil Morgenen, i sine Venners Selskab, som følge ham paa Vogne Hans Søn, en Dreng paa ti Aar, er ham behjælpelig ved hans Vælten. Rygtet om denne hellige Mand har udbredt sig til de fjerneste Steder; hvorhen han kommer, finder han Spillemænd, som følge ham, syngende, fløitende og trommende, og som ideligen afløses af Andre. De Troende staae, som en Hæk, paa begge Sider af Veien, og see med Forundring paa den store Sjæll. Naar han engang har naaet Sydspidsen af Jndien, saa vil han plante et Træ, og opholde sig ved det, indtil det bærer Frugt, som han vil offre Guddommen. Og naar det er besørget, saa vil han vælte sig over det høie Gatesbjerg tilbage til Benares. Han er nu en Mand, paa omtrent 40 Aar, og, trods sin anstrængende Andagt, fuldkommen karsk. J Jndien er man langt fra at bebreide ham hans Dagdriveri; hans Foretagende antages tvertimod at være fremgaaet af al Viisdoms Ophav. Derfor tilflyde ham rige Gaver, fra alle Kanter, og han har trillet sig til en riig Mand. Anledningen til hans forunderlige Valfart var følgende: Han havde ingen Børn, hvilket bedrøvede ham dybt. Da lovede han sin Gud, at han vilde vælte sit Legeme rundt paa Jorden, til han naaede Forbjerget Komorin, hvis en Søn blev ham skjænket. Og ikke længe efter fødte hans Kone en Dreng, den samme, som nu følger ham, og Braminen har ærligt holdt sit Ord.
Lolland-Falsters Stifts-Tidende, 1844-04-27
Gudstjeneste. Imorgen begynder Gudstjenesten i Nykjøbing Kirke Kl. 10.
Lolland-Falsters Stifts-Tidende, 1844-04-27
AVERTISSEMENTS. Fortællinger og Digte, udgivet af C.A. Haar, har nu forladt Pressen, og bedes afhentet hos Hr. Kjøbmand F. Holst i Nykjøbing. Nykjøbing den 25de April 1844. Bestemmelser. for det Dyreskue, som Mariboe Amts oeconomiske Selskab foranstalter afholdt, tilligemed Præmiepløining, paa Kringelborg ved Nykjøbing paa Falster den 28de Juni 1844 Kl. 10 Formiddag. Følgende Præmier uddeles: For den bedste Hingst 40 Rbd. rede Sølv. For den næstbedste dito 20 – For den bedste Hoppe 25 - For den næstbedste dito 15 - For den bedste Tyr. 15 - For den næstbedste dito 10 – For den bedste Koe, 15 - Og for den næstbedste dito 10 – Den Hingst, som belønnes med Præmie, maa være i en Alder fra 4 til 7 Aar, og have en Høide af idetmindste 10 Qvarteer 1 Tomme. Den maa forene et smukt Ydre med en kraftfuld og feilfri Bygning, saaledes at det kan skjønnes, at dens Afkom, efter Parring med hensigtssvarende Hopper, kan afgive et, til ethvert Brug afsætteligt, Handelsproduct. Hoppen maa være i en Alder fra 4 til 7 Aar og have en Høide af idetmindste 10 Qvarteer 1 Tomme. Den maa ligeledes forene et smukt Ydre med en kraftfuld og feilfri Bygning, og maa, foruden at være passende til Landets Brug, være et med Fordeel afsætteligt Handelsproduct. Er det en Følhoppe, skulle Føllene være tilstæde. Tyren maa være i en Alder fra 2 til 3 Aar, have en velbygget Krop, og forholdsmæssige korte, brede og velstillede Been. Koen maa være i en Alder fra 3 til 8 Aar, den maa have en dyb hvælvet Kropbygning, en udmærket Mælkeaare, et kraftfuldt over, som giver Mælk af alle Patter, og korte, brede og velstillede Been, saavelsom andre Kiendetegn paa en god Malkekoe. Den Præmieæskende maa ved Attest fra 2 paalidelige Mænd i det Sogn hvori han boer, bevise, at det presenterede Dyr tilhører ham. Til at concurrere til de i 1ste bestemte Præmier indbydes, imod fri Overfart over Guldborgsund for Lollands Beboere, de Jordbrugere i Lollands=Falsters Stift, som troe sig i Besiddelse af saadanne Huusdyr som kunde komme i Betragtning, til at lade disse møde nævnte Tid og Sted. De Kreaturer, som tilkiendes Præmien, blive forsynede med Selskabets Brændemærke. Nogle nærmere Bestemmelser sigtende til god Orden, vil paa Stedet nærmere blive bekjendtgjorte, hvilke man haaber enhver Tilstedeværende villigen underkaster sig.
Lolland-Falsters Stifts-Tidende, 1844-04-27
Undertegnede Comitee, som det af Selskabet er overdraget at forestaae dette Dyreskue, har troet det rigtigst med de Midler der er stillet til dens Raadighed, kun at udsætte Præmier for Heste og Qvæg; men da det i flere Henseender ville være gavnligt og interessant, ogsaa at see en Deel af Stiftets meest udmærkede Faar og Sviin samlede, indbydes ogsaa de af Stiftets Jordbrugere, som ere i Besiddelse af saadanne udmærkede Huusdyr, til at lade disse møde, og vil der være truffen den fornødne Foranstaltning for dem, der ønsker Kreaturer, som fremstilles ved Dyreskuet, bortsolgte ved offentlig Auction. Comiteen for Dyreskuet, den 5te April 1844. L. Jørgensen. Classen. Schebye.
Lolland-Falsters Stifts-Tidende, 1844-04-27
Uldmarkedet i Kjøbenhavn vil iaar blive afholdt Løverdagen den 22de og Mandagen den 24de Juni førstkommende, paa Søetatens Proviantgaard, hvor det fornødne Locale er overladt. Den Uld, som ikke sælges disse tvende Dage, kan Eieren forsøge solgt ved en Auction, som afholdes Dagen efter (Tirsdagen den 25de) Kl. 12, paa samme Sted, hvor Ulden er oplagt.
Lolland-Falsters Stifts-Tidende, 1844-04-27
J 14 Dage kan den Uld, som bringes til Markedet, frit henligge; med Hensyn til længere Lagring, saavelsom hvad iøvrigt der maatte attraaes angaaende Partier, der forblive usolgte, behage man at henvende sig til en af undertegnede Comitees Medlemmer.
Lolland-Falsters Stifts-Tidende, 1844-04-27
Kjøbenhavns Uldmarkeds Comitee, d. 17. April 1844. Georg Pedersen. Peter Rahlff. C. A. Broberg.
Lolland-Falsters Stifts-Tidende, 1844-04-27
Foruden de sædvanlige, daglig meest brugelige Colonial= og Urtekramvarer, kan nu hos Undertegnede igjen bekommes: Macaroni, Rudler, tørre Kirsebær, Cathrineblommer, Figner, Confectrosiner, Krakmandler, fiin Vanille, forskjellige Sorter god Chocolade, Hollandsk-Ost og Schweitzer Ost, engelsk Sennep, Capers, Carry, Soya og fiin Provence-Olie samt fine krydrede Christiania Anchiovis. Mariboe den 23de April 1844. M. D. Brabrand.
Lolland-Falsters Stifts-Tidende, 1844-04-27
At jeg i Forening med min nu igjen begyndte Handel, i Følge kongelig allernaadigst Bevilling, har etableret et Gjestgiveri i min iboende Gaard under Navn: Sant HMBURotillader jeg mig herved at bekjendtgjøre, saavel for de ærede Jnden som Udenbyes, der ville forunde mig deres Søgning.
Lolland-Falsters Stifts-Tidende, 1844-04-27
Et aldeles nyt og godt Billard forefindes tillige hos mig, hvilket er anbragt i 2den Etage, hvor Gjestgiverielocalet er arrangeret.
Lolland-Falsters Stifts-Tidende, 1844-04-27
For de ærede Udenbyes eller Reisende, som maatte ønske at overnatte her i Byen, tjener til behagelig Efterretning, at med gode og vel meublerede Værelser kan gode og beqvemme Senge saavel med Krølhaars Madratser paa Staalfjedre som med sædvanlige Sengklæder afgives; og idet jeg tør forsikkre Enhver som maatte beære mig med deres Nærværelse, en i enhver Henseende reel, prompte og billig Behandling, er jeg saa fri herved at anbefale dette mit Establissement. Mariboe den 23de April 1844. M. D. Brabrand.
Lolland-Falsters Stifts-Tidende, 1844-04-27
Dagvogns-Befordring. Onsdagen den 1ste Mai, og fremdeles hver Søndag og Onsdag Morgen Kl. 6, afgaaer fra Vordingborg til Rønnede en Dagvogn, hvor samtidig Nestved Dagvogn indtræffer, med hvilken Reisende befordres over Kjøge til Kjøbenhavn. Paafølgende Mandag og Torsdag Morgen retournerer bemeldte Dagvogn over Kjøge og Rønnede til Vordingborg.
Lolland-Falsters Stifts-Tidende, 1844-04-27
Først i næste Uge afgaaer Skipper Ole Rasmussen til Kjøbenhavn og medtager Fragtgods og Passagerer. To eenlige Folk ønsker en lille Leilighed, bestaaende af Stue, Kammer og Kjøkken, eller om mulig Adgang til Kjøkken. De herpaa Reflecterende ville behage at henvende dem paa Adressecontoiret.
Lolland-Falsters Stifts-Tidende, 1844-04-27
Fiin og grov Vask modtages og besørges smukt og billigt hos Madame Jørgensen, boende i det gamle Asyl.
Lolland-Falsters Stifts-Tidende, 1844-04-27
Sammested modtages fiin og grov Linnedsyening, der ligeledes besørges hurtigt, smukt og til billige Priser. En duelig Skomagersvend kan strax faae Arbeide hos P. Jensen i Østergade i Nykjøbing.
Lolland-Falsters Stifts-Tidende, 1844-04-27
En duelig Smedesvend kan strax faae Arbeide, naar man derom henvender sig til Smeden paa Ourupgaard.
Lolland-Falsters Stifts-Tidende, 1844-04-27
Tillægs-Lam, saavel Væddere som Gimmere, af en fortrinlig Race, efter ægte Dischley-Væddere, kan bekommes for 3 Rbd. Stykket, naar man inden 15de Mai derom henvender sig til Forpagteren af Corselitze.
Lolland-Falsters Stifts-Tidende, 1844-04-27
Undertegnede er bleven forsynet med alle Sorter nye syede Klæder, Buxer, Trøier, Blouser, Veste og syet Linned af forskjellig Fiinhed. Stubbekjøbing den 18de April 1844. W. Lauritzen.
Lolland-Falsters Stifts-Tidende, 1844-04-27
Et Parti moderne italienske, franske Straahatte, til forskjellig Priis, samt couleurte Silke og Kammerdugs-Fiskebeenshatte, høist moderne Kapper, Kraver, Manchetter og fiine franske Blomster.
Lolland-Falsters Stifts-Tidende, 1844-04-27
Nykjøbing den 26de April. S. Matzen, Modehandlerinde.
Lolland-Falsters Stifts-Tidende, 1844-04-27
Hos Avlsbestyrer Anders Larsen bekommes Hørfrøe til 8 Mk. Skpn., eller, om forlanges, saae til Hælvten.
Lolland-Falsters Stifts-Tidende, 1844-04-27
Onsdagen den 15de Mai førstkommende, om Formiddagen Kl. 11, afholdes paa Maribo Raadstue en Skiftesamling i Kjøbmand Eggert Christoffer Hansens Fallitboe her i Byen, for at Bestemmelse kan vorde tagen, angaaende Reglisation af Boets Handelsvarer og øvrige Eiendele; hvilket herved bekjendtgjøres til Efterretning for Creditorerne i Boet, som anmodes at give Møde ved Samlingen. Mariboe Skifteret, den 24de April 1844. C. A. Møller.
Lolland-Falsters Stifts-Tidende, 1844-04-27
Jndkaldelse.
Lolland-Falsters Stifts-Tidende, 1844-04-27
Enhver som har Noget at fordre i Tømmermand Peter Jørgensen og hans afdøde Kone Johanne Clausen Østofte under Grevskabet Knuthenborg, deres fælleds Boe, indkaldes herved med 12 Ugers Varsel til derom at melde dem for mig som comiteret Skifteforvalter. Ligeledes indkaldes med Aar og Dags Varsel den Afdødes Arving, som er anmeldt at være en Søn Jens Christian Bierregaard, hvis Opholdsted ei vides, til at møde og iagttage det Fornødne. Knuthenborg pr. Maribo den 22de April 1844. L. Petersen. Adressecontoirets Commissionairer ere: Dhrr. Bogbdlr. Thierry i Nakskov, Kammerr. Suhr i Rødby, Posterpediteur Christensen i Stokkemarke, Boghdlr. Giegengack i Maribo, Apotheker Grundtvig i Saxkjøbing, Postmester v. Staffeldt i Nysted, Komd. Wulff i Stubbekjøbing og Færgeforpagter Arnkiel i Gaabense.
Lolland-Falsters Stifts-Tidende, 1844-04-29
Lollands Falsters Stift Tidende. Redigeret, trykt og udgivet af W. F. Laub i Nykjøbing. Mandagen den 29 April. No 48
Lolland-Falsters Stifts-Tidende, 1844-04-29
Jndenlandske Efterretninger. Fra Flensborg skrives under 22de ds.: Den 16de ds. afreiste Kjøbmændene P. Nielsen, Andr. Christensen jun. og Chr. Hansen jun. til Kjøbenhavn, for hos Hs. Maj. Kongen at tale Ordet for den Flensborg-Husummer Jernbanes Anlæg, men især for det til den Ende nødvendige Havneanlæg ved Husum. Der er allerede indløben meget glædelige Efterretninger fra Deputationen.
Lolland-Falsters Stifts-Tidende, 1844-04-29
Hs. Maj. skal have viist sig Sagen meget hengiven og navnlig udtalt over Havneanlægget ved Husum derhen, at Samme kunde vente allerhøieste Fremme. Jgaar afreiste herfra Borgmester Kaup og Dige inspecteur, Capitain Petersen (Begge af Husum) til Kjøbenhavn, for at gjøre Hs. Maj. bekjendt med de til hiint Havneanlæg allerede udarbeidede Planer og Forslag. Agent Jensen befinder sig ligeledes i Kjøbenhavn som Talsmand for den Rendsborg=Flensborger Jernbane. (Flensb. Zeit.)
Lolland-Falsters Stifts-Tidende, 1844-04-29
Hs. Maj. Kongen har ved Resolution af 10de de, bestemt, at de 7000 Rbd., der formenes endnu at ville medgaae til Ribe Domkirkes Restitution, skulle udredes af det Offentlige, nemlig deels af et under det danske Cancelli henlagt særskilt Fond, og deels af en under Statsgjældsdirectionen hørende, den danskelutherske Menighed i London forhen til(Ribe Av.) hørende Capital.
Lolland-Falsters Stifts-Tidende, 1844-04-29
Aalborg den 26de April. Til den forestaaende jydske Stænderforsamling imødesees endnu den kongelige Udnævnelse af det andet geistlige Medlem i afdøde Stiftsprovst Schjødtes Sted. Og saa vilde det være ønskeligt, om man itide vilde være betænkt paa, ved eventuelle nye Valg at udfylde de Lacuner, der vare opstaaede i den forrige Stænderforsamling og hvoraf end flere synes at ville forestaae den i Sommen sammentrædende; eller at i alt Fald de Deputerede, der ere forhindrede fra at møde, itide ville giøre Anmeldelse herom, da den sildige Anmeldelse eller Jndkaldelse forrige Gang foranledigede, at flere vedkommende eller nærmeste Suppleanter, som uforberedede paa saadan pludselig Jndtræden, ikke gav Møde. Af Sædegaards eierne i Aarhuus Stift mødte forrige Gang ikke Baron Rosenkrantz til Sophiendal (nuværende Amtmand i Thisted) og da heller ingen af de 2 Suppleanter gav Møde, forblev denne Plads ubesat. Da denne Valglasses 4 Deputerede nu, ved Kammerherre Arenstorffs dødelige Afgang kun har een Suppleant, Baron Gyldencrone til Vilhelmsborg, vilde altsaa, hvis den ovenanførte Deputerede og den ene Suppleant maaskee atter iaar ikke skulde møde, et nyt Valg her itide blive fornødent. Af Sædegaardseierne i Aalborg Stift og og Amt mødte forrige Gang ikke Cand. jur. Rottbøl til Borgumkloster og den sildige Jndkaldelse forhindrede første og anden Suppleant fra at møde. Den 3die Sædegaardseier=Valglasse har ogsaa kun een Suppleant, Proprietair Tang til Nørre-Vosberg, som mødte forrige Gang istedetfor Proprietair Fønss til Ørslevkloster. Jblandt de mindre Landeiendomsbesiddere ville udentvivl flere Valg gjøres fornødne.
Lolland-Falsters Stifts-Tidende, 1844-04-29
Den Deputerede for det 1ste District, Kammerraad Bie til Bangsbo pr. Frederikshavn, mødte ikke forrige Gang og havde ingen Suppleant. Da denne Deputerede siden er bleven Stiftslandinspecteur paa Lolland og Falster og staaer i Begreb med at sælge sin Eiendom, er der al Sandsynlighed for at nyt Deputeret og Suppleantvalg her maa finde Sted.
Lolland-Falsters Stifts-Tidende, 1844-04-29
Den Deputerede for 6te Landdistrict, Kammerraad Petersen til Duegaard, mødte ikke forrige Gang og da Suppleanten saa seent indkaldtes, saae denne sig ei istand til at give Møde. Ved den forestaaende Stænderforsamling vil den nævnte dygtige Deputerede forhaabentlig ikke blive savnet. Den Deputerede for det 12te Landdistrict, Exam. jur. Ostenfeldt af Aabo By, siges ikke at skulle kunne give Møde iaar, og vil i saa Fald, da dette District mangler Suppleant, ogsaa nyt Valg blive nødvendigt. Den anseete Deputerede for det 13de District, Justitsraad Jesper With, har solgt sin Eiendom, men maaskee til senere Skjødeextradering, saa at Stænderforsamlingen forhaabentlig ikke skal savne en saa vigtig Capacitet. J alt Fald har dette District Suppleant. Den Deputerede for det 16de District, Proprietair van Deurs til Bødstrup i Sjælland, har solgt sin Eiendom Allingskovgaard i Jylland og, hvis denne ogsaa er bortskjødet, vil her blive nyt Valg fornødent, da Districtet ingen Suppleant har. Forsamlingens agtede Alderspræsident og Deputeret for det 22de Land district, Kammerraad Wulff i Nebel, siges paa Grund af sin høie Alder ikke at skulle kunne give Møde. Stadfæster ogsaa dette sig, vil ligeledes her, af Mangel paa Suppleant, nyt Valg blive (Aalb. Av.) fornødent.